ICC-র ODI র‌্যাঙ্কিংয়ে উত্থান ‘কিং’ কোহলির!

ওয়েব ডেস্ক : দক্ষিণ আফ্রিকার বিরুদ্ধে একদিনের সিরিজে দারুন পারফরম্যান্স করেছেন বিরাট কোহলি (Virat Kohli)। তিন ম্যাচের সিরিজে দু’টি সেঞ্চুরি করেছেন তিনি। করেছেন একটি হাফ সেঞ্চুরিও। এই ফর্মের জন্য এবার পুরস্কার পেলেন তিনি। আইসিসি-র ব্যাটারদের তালিকায় দ্বিতীয় স্থান দখল করলেন বিরাট। আর এই তালিকায় শীর্ষেই রইলেন ভারতের প্রাক্তন অধিনায়ক রোহিত শর্মা (Rohit Sharma)।

ওই একদিনের সিরিজে ম্যান অফ দ্য সিরিজ হয়েছেন তিনি। ১৫১ গড়ে করেছেন ৩০২ রান। ২০২১ সালে শেষবার একদিনের র‌্যাঙ্কিংয়ে (ICC Rankings) শীর্ষে ছিলেন তিনি। কিন্তু বাবর আজম তাঁকে সেই স্থান থেকে সরিয়ে দিয়েছিলেন। কিন্তু এবার তিনি উঠে এলেন দ্বিতীয় নম্বরে। তবে এবার শীর্ষ স্থান দখলের জন্য কোহলির লড়াই রয়েছে রোহিতের সঙ্গে। তবে তালিকায় বিরাট দ্বিতীয় স্থানে উঠে এলেও নিচে নেমে গিয়েছেন নিউজিল্যান্ডের ড্যারেল মিচেল ও আফগানিস্তানের ইব্রাহিম জাদরান। তালিকায় পাঁচ নম্বর স্থানে রয়েছেন শুভমন গিল। এক ধাপ নেমে ১০ নম্বর স্থানে রয়েছেন শ্রেয়স আইয়ার।

আরও খবর : ৭৪-এ অলআউট দক্ষিণ আফ্রিকা! টি-২০ সিরিজে দাপুটে জয় ভারতের

আইসিসি(ICC) ব্যাটারদের তালিকায় শীর্ষস্থানে থাকা রোহিত শর্মার রেটিং পয়েন্ট হল ৭৮১। বিরাট কোহলির রেটিং পয়েন্ট হল ৭৭৩ । ফলে পয়েন্টের দিক থেকে দেখতে গেলে খুব কম ব্যবধান রয়েছে ভারতের দুই তারকা ক্রিকেটারকের মধ্যে।

ব্যাটিংয়ের পাশাপাশি বোলিং র‌্যাঙ্কিংয়ে উপরে উঠে এসেছেন ভারতীয় বোলার। তিনি হলেন কুলদীপ যাদব (Kuldeep Yadav)। বোলারদের তালিকায় তিন ধাপ উপরে উঠে জায়গা করে নিয়েছেন তৃতীয় স্থানে। তিনি তিন ম্যাচে নিয়েছেন নয়টি উইকেট। অন্যদিকে বোলারদের তালিকায় শীর্ষ স্থানে রয়েছেন আফগানিস্তানের রশিদ খান। দ্বিতীয় স্থানে রয়েছেন জোফ্রা আর্চার।

দেখুন অন্য খবর: